Skúšobná doba sa určuje pri nasledovných inštitútoch: podmienečný odklad výkonu trestu odňatia slobody, podmienečné upustenie od potrestania, podmienečné zastavenie trestného stíhania, podmienečné zastavenie trestného stíhania spolupracujúceho obvineného, podmienečné prepustenie z výkonu trestu odňatia slobody, podmienečné upustenie od výkonu zvyšku trestu domáceho väzenia, podmienečné upustenie od výkonu zvyšku trestu zákazu činnosti, podmienečné upustenie od výkonu zvyšku trestu zákazu pobytu, podmienečné upustenie od výkonu zvyšku trestu zákazu účasti na verejných podujatiach.
Pri povolení podmienečného odkladu výkonu trestu odňatia slobody určí súd skúšobnú dobu na jeden rok až päť rokov. Skúšobná doba začína plynúť dňom nasledujúcim po dni nadobudnutia právoplatnosti rozsudku. Skúšobná doba neplynie počas výkonu nepodmienečného trestu odňatia slobody a počas výkonu väzby.
§ 50 ods. 1 zákona č. 300/2005 Z. z. (Trestný zákon).
doba, ktorá je spojená s určitými trestnoprávnymi inštitútmi, ktorú určí vo svojom rozhodnutí [[Term:orgány činné v trestnom konaní|orgán činný v trestnom konaní]] alebo [[Term:súd|súd]], počas ktorej sa sleduje správanie obvineného alebo odsúdeného, či viedol riadny život a či vyhovel aj ďalším uloženým obmedzeniam a povinnostiam, ktoré boli stanovené v rozhodnutí
Čentéš, J. – Kurilovská, L. – Šimovček I. – Burda, E. a kol.: Trestný poriadok. Komentár. Bratislava: C. H. Beck 2021.
Burda, E. - Čentéš, J. - Kolesár, J. - Záhora, J. a kol.: Trestný zákon I. Všeobecná časť, komentár. Praha: C. H. Beck 2010;